Rusa preĝejo de Lepsiko

La Memorpreĝejo Sankta Aleksio () troviĝas en Lepsiko, Germanio, Philipp-Rosenthal-Straße nr 51a.

 Historio 
La preĝejo estis konstruita en 1912—1913 je memoro de  rusaj soldatoj pereintaj dum la Batalo de Leipzig. Ĝi estas sub la patroneco de metropolito Aleksio de Moskvo. Laŭ dezajno de la peterburga arkitekto Vladimir A. Pokrovskij aperis 55 m alta ŝtalbetonkonstruaĵo kun tenta tegmento kaj orumita bulba kupolo kaj riĉe ornamita ronda arka portalo.

La suprenirejon al la supra preĝejo kun ekstera procesirondirado ebligas du malfermitaj ŝtuparoj. Pli malsupre estas la vintra preĝejo; la internon dominas 18 m alta, en Moskvo farita ikonostazo kun 78 ikonoj laŭ malnovrusa modelo. En la kripta kapelo troviĝas sarkofagoj de altrangaj rusaj oficiroj kaj ĉerko de nekonataj rusaj soldatoj.

 Fonto 
Mundus, Doris: Leipzig an einem Tag. Ein Stadtrundgang, Eldonejo Lehmstedt, Leipzig 2007 (6-a eldono de 2015), p. 61

 Eksteraj ligiloj 

 Hejmpaĝo de la komunumo
 Preĝejoj en Lepsiko
 Informoj ĉe archinform

Kategorio:Kristanaj preĝejoj en Lepsiko
Lepsiko
Kategorio:Konstruaĵoj finitaj en 1913
Kategorio:Religiaj konstruaĵoj finitaj en 1910-1919
Kategorio:Napoleonaj militoj